CELEX: 62010CN0032
Language: ro
Date: 2010-01-20 00:00:00
Title: Cauza C-32/10: Cerere de pronunțare a unei hotărâri preliminare introdusă de Varhoven Kasatsionen sad (Bulgaria) la 20 ianuarie 2010 — Tony Semerdzhiev/Del-Pi-Krasimira Mancheva

17.4.2010   
            
            
               RO
            
            
               Jurnalul Oficial al Uniunii Europene
            
            
               C 100/18
            
         Cerere de pronunțare a unei hotărâri preliminare introdusă de Varhoven Kasatsionen sad (Bulgaria) la 20 ianuarie 2010 — Tony Semerdzhiev/Del-Pi-Krasimira Mancheva
   (Cauza C-32/10)
   2010/C 100/28
   Limba de procedură: bulgara
   
      Instanța de trimitere
   
   Varhoven Kasatsionen sad
   
      Părțile din acțiunea principală
   
   
               Reclamant
            
            
               :
            
            
               Tony Georgiev Semerdzhiev
            
         
               Pârâți
            
            
               :
            
            
               ET Del-Pi-Krasimira Mancheva
               ZAD Bulstrad
            
         
      Întrebările preliminare
   
   
               1.
            
            
               Dispozițiile Directivei 90/314/CEE a Consiliului din 13 iunie 1990 sunt aplicabile în prezenta cauză […]?
            
         
               2.
            
            
               Cum trebuie interpretată noțiunea „alte servicii turistice” în sensul articolului 2 alineatul (1) litera (c) din Directiva 90/314/CEE și această noțiune include obligația organizatorului de a încheia o asigurare pentru consumator?
               
                           —
                        
                        
                           Ce riscuri trebuie să acopere contractul de asigurare încheiat între organizator și societatea de asigurare în beneficiul consumatorului?
                        
                     
                           —
                        
                        
                           Ce tip de asigurare trebuie să prevadă contractul de asigurare încheiat între organizator și societatea de asigurare în beneficiul consumatorului, o asigurare de grup pentru toți participanții la călătoria care include un pachet de servicii turistice sau o asigurare individuală pentru fiecare participant la călătoria care include un pachet de servicii turistice?
                        
                     
         
               3.
            
            
               Obligația organizatorului de a-i comunica consumatorului înainte de începerea călătoriei informații privind semnarea facultativă a unui contract de asigurare care să acopere costurile de asistență, inclusiv taxele de repatriere, în caz de accidentare, prevăzută la articolul 4 alineatul (1) litera (b) punctul (iv) din Directiva 90/314/CEE, trebuie interpretată în sensul că include obligația organizatorului de a încheia o asigurare individuală cu consumatorul care să acopere costurile de asistență, inclusiv taxele de repatriere, în caz de accidentare?
            
         
               4.
            
            
               Organizatorul are obligația, potrivit dispozițiilor Directivei 90/314/CEE, să să îi remită consumatorului înainte de călătorie originalul poliței de asigurare?
            
         
               5.
            
            
               Cum trebuie interpretată noțiunea „daune” care rezultă pentru consumator din neexecutarea sau din executarea defectuoasă a contractului, prevăzută la articolul 5 alineatul (2) din Directiva 90/314/CEE?
            
         
               6.
            
            
               Noțiunea „daune” care rezultă pentru consumator din neexecutarea sau din executarea defectuoasă a contractului, prevăzută la articolul 5 alineatul (2) din Directiva 90/314/CEE, include și răspunderea pentru prejudiciile morale suferite de consumator?
            
         
               7.
            
            
               Cum trebuie interpretat articolul 5 alineatul (2) al treilea și al patrulea paragraf din Directiva 90/314/CEE în cazul unor cereri de despăgubire pentru prejudiciile morale ce rezultă dintr-o vătămare corporală ca urmare a neexecutării sau a executării defectuoase a serviciilor datorate în temeiul contractului, inclusiv lipsa remiterii către consumator a originalului poliței de asigurare, atunci când aceasta nu prevede nicio limitare de reparare a prejudiciului?